Read and Write application parameters in XML - CodeProject 11,412,159 members (63,450 online)
Gintas Last Visit: 31-Dec-99 19:00 Last Update: 26-Apr-15 11:23Refresh1 SA Express vlieg weer na Walvisbaai | Netwerk24
’n Boer van Uniondale, in George in die Suid-Kaap se munisipale gebied, wat na bewering drie betogers raakgeskiet het, is nog nie in hegtenis geneem nie.
Deur Sibongile Khumalo, Fin24 11 Januarie 2019 15:15
SA Express gaan dié naweek sy vlugte tussen Kaapstad en Walvisbaai in Namibië hervat.
’n SA Express Q400-vliegtuig.Foto: Argief
Die staatsbeheerde lugdiens het, soos die Suid-Afrikaanse Lugdiens (SAL), ernstige finansiële probleme.
In Mei verlede jaar het die Burgerlugvaartowerheid nege van SA Express se 21 vliegtuie gehok en die lugdiens se lisensie is sowat twee maande lank opgeskort.
Madikwe Mabotha, woordvoerder, het Vrydag gesê die vlugte na Walvisbaai sal dié naweek hervat.
“Dis deel van ons strategie om na finansiële volhoubaarheid terug te keer nadat ons verlede jaar deur owerhede gehok is. Ons stel die roetes weer stelselmatig bekend. Tot dusver is agt roetes weer in bedryf gestel.”
Die lugdiens het verlede jaar ’n staatswaarborg van R1,2 miljard gekry en het ’n lening van R400 miljoen op grond daarvan bekom om sy bedrywighede te stabiliseer, sê Mabotha.
“Die geld het ons in staat gestel om van ons bestaande finansiële vereistes te diens en skuld af te betaal. Die lugdiens se finansiële posisie was baie swak, maar maatreëls is in plek geplaas om ons terug op die pad na herstel te plaas, insluitende die inwerkingstelling van ’n omkeerplan.”
Volgens Mabotha verwag SA Express om teen die einde van die boekjaar gelyk te breek. “Ons doelwit is om finansieel volhoubaar te word en ons afhanklikheid van die aandeelhouer (die regering) te beperk.”
Die lening is met streng voorwaardes toegestaan, insluitend dat die lugdiens sy omkeer moet bewys.
Siza Mzimela is in Augustus as waarnemende uitvoerende hoof aangestel. – Fin24, verkort
Meer oor: Sa Express | Walvisbaai | Kaapstad | Lughawens | Lugdienste | Staatsondernemings | Bestemmings
‘Waar is die voorwaardes vir SAL-hulp?’
SAL kry wéér reddingsboei